FANGA WE-KYONGA BOTARE 



I 
Adama se ko yi Abraham. 

1. — We ke Logo 

We bobo o ke tiga de we-banga, ye ko ta ye 
bore, ko ta ye yibiri. Na de tiga ya gware dane, 

ba ta o pore. 

We ma we : « A lagha se pone ta ora ! » ye 
pone Ian ora. Mo, kem de yiga tu We na ke to. 

Da yale tu de ne, We da ma we : « A lagha 
se wonno ta ora we-banga ne ! » ye wonno Ian 
ora we-banga ne. 

Da yato tu de ne, We da ma we : « A lagha 
se na pore ba yira se ko dare tiga de ka yira. » 
Ye ko Ian ma pore. Bwi ma zege se yira, ye piro 
zege te yira. 

We da ma ta o we : « A lagha se tiga nong 
garro de tene di mama ! » Garro de tene di mama 
Ian kwole tiga mama. 

Da yami tu de ne, We da ma we : « A lagha 
se wia, de kyana, de kyalakyui ta ora ! » Ye se 
Ian ora. 

Da yanu tu de ne, We da ma we : « A lagha 
se yonna ta ora na woni ! » Ye ya Ian ma ora, 
ye zunna ta ora we-banga ne, ye se Ian ora. 

Da yardon tu de ne, We da ma we : « A lagha 
se tiga ta gyege vara di mama ! » Ye ka Ian gye- 
ga. We da ma ta o we : « De o ke nono so ta 
nyere de tete ye so ta te tiga bangane wonno 
mama I » O ma kwe tillero, o ma ke nono yira, 
o ma fuli o yigane s'o pa o, gyoro na ba ti to. 

O ma pa non'on yire we : « Adama. » 

Wonno mama We na ke to, te lama dede. 
Da yarpe tu de ne, We ma si ye, o se de dento 
sole. 

2. — Adama de Awa Wopolo, Gye Lao woni 

We ke wopolo gyega. Tene di mama ya ora, 
de bia na yoma dede to. 

Gye kan tetare ne, tene delle ya ora, de yire 
mo : « Ngwem Tio, » de « A lore wo-longo de wo- 
lao Tio. » We Ian ma ta de Adama o we : « Aban 
wa a di tene mama bia na o gyega kan woni, 
se a yi di « A lore wo-longo de wo-lao Tio « bia. 
A na di banto, a o ti mo. » 

We Ian ma gong vara mama se ba ba Adama 
tene. Adama na ne ba, o wo pole dede, ye o ma 
pe ba yira. 

We da ma we : « Nono na ora o yirane, ko 
kyama. De o ke o yu don de wolla na nyere 
o tete. » ma pa Adama do. O Ian ma le o sango 
kua, ye o ma ke kane. Adama ma zang. We Ian 
ma we : « Ni.mo kane, ta n'gyega ! » Adama na 
ne o, o wo pole dede. O ma pa o kan'on yire we : 
« Awa. » O yire dem kuri mo : — Non'ngwena nu. 
Banto balle na o gyega lao kon woni, ba ne 
wopolo dede. We kwe ba lanyirane ko mang de 
nono na kwe o bn te to. Ngwem-Tio bia pa se 
gyawio yi gyan ba. 

3. — Adama de Awa wellere 

Adama de Awa na ne wopolo dede to, mo kon- 
to pa se Sitano gyege bone. O Ian ma ke kokere 
so ta gane ba. O ma zo dion yira ne, ye o di « A 
lore Wo-longo de Wo4ao Tio » bangane. Awa 

Ian ma yi tio kon te. Dion Ian ma we : « Be 
ngwane na aban ba di tene dem mama bia ? » 
Awa nm we : « De di tene mama bia, de dare 
« A lore Wo-longo de Wo-lao Tio » bia yirane 
mo, se We tagha o we : « De na di tio kon bia, 
de o ti. » Dion ma we : « Ta di na mo, se a na 
dia, a ba ti, a o ta nyere We a o lore wo-lonno 
de wo-laro mama. » Awa ma faghe o ni tio kon 
bia. O na ni konto to, ko Ian pa se fera gyege 
o dede. O Ian ma gore tio kon bu, o di, ye o dare 
o pa o baro. O baro de ma di. 

Mo wellere yiga tu nona na ke to. Ba yia 
Ian purr se ko o ke ko mang de ba ya na bong 
te to. Ba Ian ma lore ba na ye bore to. Kyavira 
Ian ma gyege ba. Ba ma kwe voro ba ling, ye 
ba vo ba seghe ba tete tene woni 

